पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से बचने का सबसे बड़ा और अचूक हथियार वैक्सीन को बताया जा रहा है, लेकिन जिले वासी अब इसेे लगवाने में पिछड़ते जा रहे हैं। वैक्सीनेशन के शुरुआती दिनों में तो जिलेवासियों ने इसमें काफी रुचि दिखाई लेकिन कुछ दिनों बाद ही वैक्सीन लगवाने वालों की संख्या रोज घटती ही रही। जबकि चिकित्सा जगत से जुड़े ख्यात विशेषज्ञ पहले ही कह चुके हैं कि जिनको वैक्सीन लग चुकी होगी उन्हें बाद में कोरोना भले ही हो जाए लेकिन यह खतरनाक नहीं होगा और व्यक्ति कुछ समय में ही इस वायरस से मुक्ति पा लेगा और जान भी सुरक्षित रहेगी।
सबसे पहले हेल्थ वर्कर्स को वैक्सीन
देश में जब वैक्सीन लगने का काम प्रारंभ हुुआ तो सबसे पहले इसके लिए हेल्थ वर्कस को चुना गया। सबसे पहलेे टीकाकरण का काम 16 जनवरी से शुरु हुुआ। हालांकि उस दौरान टीके को लेकर कई तरह की भ्रांतियां भी फैल रही थीं। इसलिए लक्ष्य के अनुसार टीकाकरण नहीं हो सका। टीकाकरण की रफ्तार धीमी रहने पर इसमें फ्रंट लाइन वर्कस को जोड़ लिया गया। फ्रंट लाइन वर्कस जिनमें नगर निगम, पुलिस विभाग, राजस्व विभाग तथा वह सरकारी विभाग शामिल किए गए जो सीधे तौर पर कोरोना के बीच अपना दायित्व निभा रहे थे। 1 मार्च से टीकाकरण 60 वर्ष से ऊपर तथा 45 वर्ष से ऊपर के ऐसे लोग जो गंभीर रुप से बीमार थे उन्हें टीका लगाने का काम प्रारंभ कर दिया गया।
वैक्सीनेशन घटने का कारण
वैक्सीनेशन बढ़ाने का प्रयास काम नहीं आया
वैैक्सीन लगवाने ज्यादा से ज्यादा लोग सेंटरों तक पहुंचे इसके लिए स्वास्थ्य विभाग ने नगर निगम व अन्य विभागों के साथ मिलकर संयुक्त प्रयास भी किए। पर इन प्रयासों का भी कोई सकारात्मक परिणाम नहीं निकला।
सिर्फ वैक्सीन ही बचाव है
टीका लगने के बाद गंभीर संक्रमण नहीं होगा। अगर बुखार आता है तो यह तीन दिन में ठीक हो जाएगा। वैक्सीन लगने के बाद अगर बुखार आए तो यह न समझे कि यह टीका लगवाने की वजह से आ रहा है।
डा. मनोज सैम्युल, टीकाकरण प्रभारी, बिलासपुर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn